Nogle år efter Ussings udgivelse udgav [[H.G. Olrik]] en længere artikel om digtet i samme tidsskrift hvor han kritiserede Ussings analyse. Olrik viste at Ingemann brugte ordet "Dammen" i betydningen "[[blegdam]]". Han fandt også at digtets naturindtryk stemte vældig godt med hvad boghandleren Otto B. Wroblewski beskrev om området ved Sortedamssøen og Blegdammen. Olrik argumenterede videre for at Ingemanns aftensang var skrevet i sommeren [[1816]] eller senest sommeren [[1817]]. Olrik mente at sangen faldt sammen med sårende angreb på Ingemann fra [[Peder Hjort]]s og [[J. L. Heiberg]]s side på denne tid.<ref>{{Cite journal
 | author = H.G. Olrik
 | title = Om Ingemanns Aftensang "Fred hviler over land og by"
 | journal = [[Danske Studier]]
 | pages = 135-146
 | url = http://danskestudier.dk/materiale/1921.pdf
 | access-date = 27. november 2014
 | archive-date =  4. februar 2015
 | archive-url = https://web.archive.org/web/20150204064332/http://danskestudier.dk/materiale/1921.pdf
 | url-status = ok
 }}</ref>
Følger man Olrik, så henviser første linjes "Land og Bye" til området omkring Blegdammen og til byen København og "Søen" der i andet strofe "blank og rolig staaer" kan være [[Sortedamssøen]], mens "Ei Verden larmer meer" hentyder til roen uden for København efter dagens støj i byen. Linjerne "Slut Fred, o Hjerte, med hver Sjæl, / Som her Dig ei forstaaer!" og "Fred med hver Aand, som hader mig!" kan så også læses som Ingemanns ønske om fred med kritikerene Hjort og Heiberg.
Musik